ROMĂNIA                                                                                                                                                                                             PRIMAR                         

MUNICIPIUL TIMIŞOARA

SERVICIUL  ŞCOLI-SPITALE                                                                                                                                                                        

Nr. SC 2017-

RAPORT DE SPECIALITATE 
privind propunerea de schimbare a destinaţiei  spaţiului în suprafaţă de 843,39  mp  din  - Caminul nr. 1  cu P+3 etaje  al Colegiului Tehnic Azur,  situat în Timişoara, str. Calea Martirilor nr. 64,  în vederea atribuirii în folosinţă gratuită către  Inspectoratul  de Poliţie Judeţean Timiş – pentru desfăşurarea activităţii secţiei   2 Poliţie 
Având în vedere Expunerea de motive a Primarului Municipiului Timişoara şi Proiectul de hotărâre privind propunerea de schimbare a destinaţiei  spaţiului în suprafaţă de 843,39  mp  din  - Caminul nr. 1  cu P+3 etaje  al Colegiului Tehnic Azur,  situat în Timişoara, str. Calea Martirilor nr. 64,  în vederea atribuirii în folosinţă gratuită către  Inspectoratul  de Poliţie Judeţean Timiş – pentru desfăşurarea activităţii secţiei 2 Poliţie. 
Facem următoarele precizări:

 Inspectoratul de Poliţiei Judeţean Timiş –Secţia 2 Poliţie a ocupat spaţiul descris mai sus în  baza contractului de închiriere nr. 2/01.07.2013 aprobat prin HCLMT  335/2013  a cărui valabilitate a încetat  la data de 30.06.2017.


Spaţiul este situat în Caminul nr. 1 cu P+3 etaje  al Colegiului Tehnic Azur,  situat în Timişoara, str. Calea Martirilor nr. 64, în suprafaţă de  843,39 mp fiind dispus astfel: spaţiul la parter cu suprafaţă utilă de 240,09 mp şi spaţiul situat la etajul I cu suprafaţa utilă de 603,30 mp. Construcţia este proprietatea extratabulară a municipiului Timişoara. 

 Schimbarea destinaţiei acestui spaţiu se justifică prin faptul că instituţia de ordine publică Inspectoratul de Poliţie Judeţean Timiş a ocupat acest spaţiu din anul 2009 în baza contractului de închiriere nr. 570/2009 încheiat cu Grupul Şcolar de Chimie şi Protecţia Mediului Azur Timişoara, actualmente Colegiul Tehnic Azur, contract aprobat de Inspectoratul Şcolar Judeţean Timiş.

     Prin adresa nr. 186871/15.06.2017 înregistrată la Primăria Municipiului Timişoara sub nr. SC2017-014713 din 15.06.2017, Ispectoratul de Poliţie Judeţean Timiş  a solicitat atribuirea acestui spaţiu în comodat.
Serviciul Şcoli-Spitale a solicitat prin adresa nr. SC2017-14449/13.06.2017 acordul Consiliului de Administraţie al Colegiului Tehnic Azur pentru schimbarea destinaţiei spaţiului din Cminul nr. 1 al Colegiului Tehnic Azur. 
Prin adresa nr. 2218 din 23.06.2017, înregistrată la Primăria Municipiului Timişoara sub nr. SC2017- 015922/28.06.2017, Colegiul Tehnic Azur Timişoara, comunică aprobarea de către Consiliul de Administraţie a solicitării de schimbare a destinaţiei spaţiului din Caminul nr.1 cu P+3 etaj al  Colegiului Tehnic Azur pentru desfăşurarea activităţii Inspectoratului de Poliţie Judeţean Timiş – Secţia 2 Poliţie. 

De asemenea, Serviciul Şcoli-Spitale a solicitat  prin adresa nr. SC2017-24045 din 28.09.2017 Inspectoratului Şcolar Judeţean Timiş acordul pentru schimbarea destinaţiei spaţiului descris mai sus. 

      Prin adresa nr. SC2017-025968 din 18.10.2017 Inspectoratul Şcolar Judeţean Timiş a comunicat Hotărârea nr. 299 din 09.10.2017 a Consiliului de Administraţie care a aprobat schimbarea destinaţiei spaţiului din  Caminul nr. 1  cu P+3 etaje  al Colegiului Tehnic Azur,  situat în Timişoara, str. Calea Martirilor nr. 64 pentru desfăşurarea activităţii Inspectoratului de Poliţie Judeţean Timiş – secţia 2 Poliţie. 
Pentru obţinerea avizului conform al ministrului educaţiei naţionale Serviciul Şcoli-Spitale va iniţia demersurile necesare prevăzute de lege.

    Schimbarea destinaţiei se va face pe  o perioadă de 4 ani şi va opera de la data emiterii avizului conform al Ministrului Educaţiei Naţionale.

Scopul schimbării destinaţiei spaţiului este atribuirea  în folosinţă gratuită IJP Timiş –Secţia 2 Poliţie pentru desfăşurarea activităţilor specifice de ordine publică, pentru o perioadă de 4 ani.

Contractul de comodat  între cele două părţi – Municipiul Timişoara şi Inspectoratul de Poliţie Judeţean Timiş va fi semnat şi va produce efecte de la data emiterii avizului conform pentru schimbarea destinaţiei spaţiului descris mai sus.
Inspectoratul Judeţean de Poliţie este o instituţie specializată a statului, cu atribuţii privind apărarea drepturilor şi libertăţilor fundamentale ale cetăţenilor, a avutului public şi privat, veghează la respectarea ordinii şi liniştii publice.

 Întreruperea activităţii /folosinţei ar putea cauza perturbarea funcţionării acestei instituţii publice.

În conformitate cu prevederile  Legii nr.213/1998 privind bunurile proprietate publică – Anexa, pct. 29, cladirile, terenurilor în care îşi desfăşoară activitatea instituţiile publice de interes local fac parte din domeniul public al  al statului şi al unităţilor administrativ-teritoriale.
Legea nr. 215/2001 adminitraţiei publice locale prevede la art. 124  “Consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice. ”
Potrivi art. 874 (1) Cod civil, dreptul  de folosinţă asupra bunurilor proprietate publică se acordă cu titlu gratuit, pe termen limitat, în favoarea instituţiilor de utilitate publică. 
Având în vedere dispoziţiile art.112 alin (1), alin(2) şi alin(6) din Legea educaţiei naţionale nr. 1/2011, coroborat cu art.2, art. 3 pct. 4 şi pct. 6-7, art.4, lit.d, art. 6, art. 9 şi art.10 din procedura de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia, aprobată prin Ordinul nr. 5819 din 25 noiembrie 2016.

Faţă de cele prezentate apreciem că proiectul de hotărâre  privind propunerea de schimbare a destinaţiei  spaţiului în suprafaţă de 843,39  mp  din  - Caminul nr. 1  cu P+3 etaje  al Colegiului Tehnic Azur,  situat în Timişoara, str. Calea Martirilor nr. 64,  în vederea atribuirii în folosinţă gratuită către  Inspectoratul  de Poliţie Judeţean Timiş – pentru desfăşurarea activităţii secţiei   2 Poliţie, îndeplineşte condiţiile pentru a fi supus dezbaterii  Consiliului Local al Municipiului Timişoara.

